text: 46-årig sigtet for drab på 23-årig tysk kvinde
  29 august 2019 kl. 20.08
  Tysk politi har siden torsdag formiddag ransaget en gård i den lille tyske by, Humtorp, syd for Sæd. 46-årig mand sigtet for at have dræbt hende.
  Den 23-årige Nathalie Minuth har været forsvundet i snart 14 dage, og torsdag har tysk politi anholdt en 46-årig mand fra byen Humtorp, der ligger kun tre km fra den dansk-tyske grænse. Med droner og hunde har politiet ransaget mandens ejendom midt i byen uden dog at finde den 23-årige kvindes lig.
  Politiet frygter, at hun er dræbt og har derfor sigtet den 46-årige mand for manddrab, oplyser Flensborg Politi i en pressemeddelelse.
  Onsdag aften og torsdag er mandens gård blevet grundigt undersøgt, dog uden at der er fundet noget lig.
  Kvinden er tidligere blevet efterlyst af også Syd- og Sønderjyllands Politi.
  
  